Гагра ахәҭак лашарада иаанхоит лаҵара 17 азы
Мшаԥы 23 азы "Амшынеиқәафымцамч" Аԥсны иахьаҵанакуа аамҭа-аамҭала алашара арцәара иаҟәыҵит.
АҞӘА, лаҵара 16 - Sputnik. Гагра араион ахәҭак лашарада иаанхоит лаҵара 17 азы ҳәа аанацҳауеит "Амшынеиқәафымцамч" апресс-маҵзура.
Алашара дырцәоит асааҭ 11:00 инаркны 16:00 рҟынӡа астанциа маҷ "Гагра-2" аҟны аиҭашьақәыргыларатә усқәа рымҩаԥгараз.
"Амшынеиқәафымцам" ауааԥсыра рахь аҭамзаара шьҭарҵоит ирзаԥырҵаз ауадаҩрақәа рзы.